**Netta Walldén** (s. 22. huhtikuuta 1973 Orivesi) on suomalainen kirjailija sekä äidinkielen ja kirjallisuuden lehtori. Hän on kirjoittanut muun muassa *Rubenin tutkimuksia* -lastenkirjasarjaa.

Ura
---

Walldén on opiskellut Tampereen yliopistossa muun muassa suomen kieltä, kirjallisuutta ja tiedotusoppia sekä markkinointia ja luovaa kirjoittamista Kriittisessä Korkeakoulussa. Ennen opettajaksi ryhtymistä hän työskenteli muun muassa UPM Kymmenen palveluksessa. Walldénin tekstejä on palkittu Pirkanmaan kirjoituskilpailussa, vuonna 2007 proosasarjassa ja vuonna 2008 lyriikkasarjassa.

Vuonna 2011 ilmestyi Walldénin esikoisteos ja *Rubenin tutkimuksia* -kirjasarjan ensimmäinen osa, *Ruben ja rouva Mallamudin tapaus*. Sarjassa 11-vuotias Ruben tutkii sisarensa kanssa outoja tapahtumia kotipaikassaan Saarnilaaksossa. Walldén inspiroitui kirjoittamaan kirjan Elliott Smithin kappaleen "Waltz #2" myötä, ja kirjan alussa onkin lainaus kappaleesta. Teos oli Lasten LukuVarkaus -palkintoehdokkaana vuonna 2012.

Vuonna 2012 ilmestyi sarjan toinen osa, *Ruben ja Harman kartano*. Kolmas osa, *Ruben ja ratikkaralli* (2013), palkittiin joulukuussa 2013 Lounais-Suomen Kirjailijoiden joka toinen vuosi jakamalla Anni Polva -palkinnolla. Sarjan neljäs osa *Ruben ja kadonneet karaatit* ilmestyi tammikuussa 2015. Myös se oli ehdolla LukuVarkaus-palkinnon saajaksi. Ruben-teokset on kuvittanut Laura Valojärvi.

Walldén toimitti yhdessä Hanna van der Steenin kanssa Anni Nykäsen kuvittaman, nuorille suunnatun kokoelmateoksen *Mikä moka!*, joka ilmestyi lokakuussa 2013.

Walldén on Suomen Nuorisokirjailijat ry:n puheenjohtaja. Hän on ollut myös Lukukeskuksen hallituksen jäsen. Walldén asuu Helsingissä.

Teokset
-------

### Rubenin tutkimuksia -sarja

* *Ruben ja rouva Mallamudin tapaus*. Kuvitus: Laura Valojärvi. Helsinki: WSOY, 2011. ISBN 978-951-0-37465-8.
* *Ruben ja Harman kartano*. Kuvitus: Laura Valojärvi. Helsinki: WSOY, 2012. ISBN 978-951-0-39222-5.
* *Ruben ja ratikkaralli*. Kuvitus: Laura Valojärvi. Helsinki: WSOY, 2013. ISBN 978-951-0-39901-9.
* *Ruben ja kadonneet karaatit*. Kuvitus: Laura Valojärvi. Helsinki: WSOY, 2015. ISBN 978-951-0-40871-1.

### Muut

* *Mikä moka!*. Helsinki: WSOY, 2013. ISBN 978-951-0-39915-6.
* *Kissa nimeltä Kent*. Karkkila: Mäkelä, 2016. ISBN 978-951-883-807-7.

Lähteet
-------

1. 1 2  Walldén Netta Suomen Nuorisokirjailjat ry. Viitattu 10.12.2021.
2. ↑  Netta Walldén WSOY. Viitattu 10.12.2021.
3. ↑  Pirkanmaan kirjoituskilpailu (ks. luettelo palkituista sivun lopussa) Tampereen kaupunki. Viitattu 10.12.2021.
4. ↑  Ruben ja rouva Mallamudin tapaus *Kirjasampo.fi*. Viitattu 23.12.2014.
5. ↑  Ruuska, Helena: Lastenromaanien aatelia *HS.fi*.  3.11.2011. Viitattu 10.12.2021.
6. ↑  Lasten LukuVarkaus 2012 palkinnosta kilpailee seitsemän kirjaa *Festivals.fi*.  1.3.2012. Viitattu 27.11.2014.
7. ↑  Ruben ja Harman kartano *Kirjasampo.fi*. Viitattu 10.12.2021.
8. ↑  Koskinen, Paula: Netta Walldénille Anni Polva -tunnustuspalkinto *Yle Uutiset*.  3.12.2013. Viitattu 10.12.2021.
9. 1 2  Ruben ja kadonneet karaatit WSOY. Viitattu 10.12.2021.
10. ↑  Salokangas, Keijo: Lasten LukuVarkaus -palkinnon finaalikirjat julki *Yle Uutiset*.  2.3.2016. Viitattu 15.12.2016.
11. ↑  Mikä moka! WSOY. Viitattu 10.12.2021.
12. ↑  Yhteystiedot Suomen Nuorisokirjailijat. Viitattu 10.12.2021.
13. ↑  Hallitus (Arkistoitu sivu) Lukukeskus.  Arkistoitu 28.6.2017. Viitattu 10.12.2021.

Aiheesta muualla
----------------

* Walldén, Netta *Kirjasampo.fi*.